Համաժողովին բացման խոսքով հանդես են եկել Միջազգային գիտատեխնիկական կենտրոնի գործադիր տնօրեն Դ.Կլիվը և Եվրոմիության հանձնաժողովի ներկայացուցիչ Է.Մայեռը: Միջազգային գիտագործնական համաժողովի աշխատանքների առաջին օրը իրականացվել են նաև պլենար քննարկումներ կապված ռազմական և երկակի նշանակության ապրանքների և տեխնոլոգիաների մարտահրավերների, առկա խնդիրների, ներպետական և միջպետական վերահսկման մեխանիզմների և ոլորտը կանոնակարգող մի շարք այլ հարցերի վերաբերյալ: Ելույթ են ունեցել Եվրոմիության Հետազոտությունների միավորված կենտրոնի ներկայացուցիչներ Կ.Իլչմանը և Ժ.Պ.Պասկալը՝ «ICP համակարգերի ներդրում, ուղեցույցների և տերմինների միասնական բառարանների մշակում» թեմայով, ԱՄՆ-ի պատվիրակության առաջատար փորձագետ Է.Հարինգտոնը ներկայացրել է արտահանման հսկողության միջոցառումների իրականացման ուղեցույցի նախագիծը և առաջարկել մասնակիցներին հետագայում առցանց կապի միջոցով աջակցություն ցուցաբերել վերջինիս մշակման աշխատանքների իրականացմանը: